text: چودھری بریندر سنگھ نے بتایا کہ فولاد کی وزارت کے سرکاری سیکٹر کے ادارے اپنی اپنی مالی حیثیت کے مطابق کھیل کود کی سرگرمیوں کے لئے مخصوص بجٹ الاٹ کریں گے۔انہوں نے کہا کہ یہ بجٹ کمپنی کے سی ایس آر فنڈ کے علاوہ ہوگا۔وزیر موصوف نے مزید کہا کہ فولاد کی وزارت کے تحت سرکاری سیکٹر کے ادارے کھیل کود کے سالانہ اور وقتا ًفوقتا ًمقابلے منعقد کرا کر دیہی کھیل کود اور معذور افراد کے لئے کھیل کود کی سرگرمیوں کی حوصلہ افزائی کریں گے۔یہ سرکاری سیکٹر کے ادارے کھیل کود کے قومی اور بین الاقوامی مقابلوں کے انعقاد میں بھی مدد گار ہوں گے۔